Jerusalemskors

Jerusalemskors er et symbol som ser ut som et teutonisk kors med fire små greske kors i hjørnene til vinklene mellom korsarmene. Det har vært brukt som et symbol på Jesu befaling om å spre budskapet ut til alle folk. Korset kalles av den grunn også evangelisasjonskors eller misjonskors.
Navnet «Jerusalemskors» kommer av at det ble brukt i våpenskjoldet til det kristne korsfarerriket Jerusalem. Dette våpenet har den uvanlige sammensetningen med en figur i gull (gult) på sølv bunn. Sammensetningen inngår som et eget felt i våpenskjoldene til noen fyrster og slekter som nedstammer fra konger i korsfarerriket. Fargekombinasjonen gull og sølv inngår i kristen lyssymbolikk og finnes blant annet i faner på Bayeuxteppet, i Vatikanets flagg og i Nord-Trøndelags fylkesvåpen.

Jerusalemskors i rødt er det offisielle ordenstegnet til gravridderordenen (Ridderordenen av den hellige grav i Jerusalem).
 Litteratur 
 Ottfried Neubecker: Heraldik. Kilder, brug, betydning, København 1979 (oversatt og bearbeidet for Skandinavia av Nils G. Bartholdy)
 Carl-Alexander von Volborth: Heraldry - Customs, Rules and Styles, Dorset 1981

 Eksterne lenker 


Kategori:Kors
Kategori:Heraldikk